CELEX: 62018TN0474
Language: da
Date: 2018-08-06 00:00:00
Title: Sag T-474/18: Sag anlagt den 6. august 2018 — Veit mod ECB

1.10.2018   
            
            
               DA
            
            
               Den Europæiske Unions Tidende
            
            
               C 352/41
            
         
      Sag anlagt den 6. august 2018 — Veit mod ECB
      (Sag T-474/18)
      (2018/C 352/49)
      Processprog: tysk
      
         Parter
      
      
         Sagsøger: Sebastian Veit (Frankfurt am Main, Tyskland) (ved advokat K. Kujath)
      
         Sagsøgt: Den Europæiske Centralbank
      
         Sagsøgerens påstande
      
      
                  —
               
               
                  Sagsøgtes afgørelse af 3. januar 2018 om klassificering af sagsøgeren med virkning fra den 1. januar 2018 annulleres, for så vidt som den inden for løngruppe F/G kun placerer sagsøgeren på løntrin 17.
               
            
                  —
               
               
                  Sagsøgtes afgørelse af 25. maj 2018 om at afslå sagsøgerens anmodning om indplacering på løntrin 83 i løngruppe F/G med virkning fra den 1. januar 2018 annulleres.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringender:
      
                  1.
               
               
                  Tilsidesættelse af ligebehandlingsprincippet
                  
                              —
                           
                           
                              Med det første anbringende anføres det, at sagsøgte kun i begrænset omfang har taget hensyn til relevant erhvervserfaring i forhold til interne ansøgere om stillingen, hvilket ikke er tilfældet i forhold til eksterne ansøgere, der i en identisk udvælgelsesprocedure befandt sig i en sammenlignelig situation.
                           
                        
            
                  2.
               
               
                  Tilsidesættelse af princippet om den almindelige omsorgspligt
                  
                              —
                           
                           
                              Med det andet anbringende anføres det, at sagsøgte ved klassificeringen uden objektiv begrundelse har behandlet sagsøgeren, der er ansat hos sagsøgte, dårligere end ansøgere, der endnu ikke står i et tjenesteforhold til sagsøgte.